als_Latn dik_Latn ron_Latn
Pas me shume se dhjete vitesh përpjekje, kërkuesit kane zbuluar një substance qe mund te futet ne lëkurë dhe mund ta ngjyrose atë pa qene nevoja te ekspozohet ne diell. Kjo gjë shmang edhe rrezikun për kancer lëkure.
Ndryshe nga kremrat vete- nxirës tradicionale, te cilët i japin ngjyre vetëm shtresës sipërfaqësore te lëkurës, kjo molekule vepron duke stimuluar qelizën qe prodhon pigmente, roli i te cilave është te absorboje rrezet ultra-vjollce.
Studimi është publikuar para pak ditësh ne revistën amerikane Cell Reports. Molekula e re e zbuluar duhet ende te kaloje disa teste para klinike para se te përcaktohet vlefshmëria tek njerëzit.
Substanca aplikohet si një krem i zakonshëm dhe mundëson gjithashtu nxirjen e epidermës edhe tek minjtë kuqalashe, te cilët përveçse e kane te vështirë te marrin ngjyrë, kane edhe me tepër rrezik për t'u prekur nga kanceri nëse dalin ne diell. Mbetet te shihet nëse kjo do funksionoje edhe pre njerëzit.
Këto punime janë ne vazhdimësi te një studimi te publikuar ne vitin 2006, i cili tregonte se një tjetër substance, forskolina, e prodhuar nga një bime e quajtur coleus e Indisë, mund te sillte nxirjen e lëkurës se minjve kuqalasheve pa marre rrezet ultra vjollce. Gjithsesi shume shpejt u vërtetua se ajo molekule nuk mund te depërtonte dot tek lëkura e njeriut.
Lëkura jone ne fakt është një mbrojtëse e mire tek e cila vështirë se mund te penetrohet. Gjithsesi dhjete vite me pas nga studimi me lart është zbuluar një molekule e re, me e vogël dhe qe mund te kaloje nëpërmjet lipideve për te arritur një tjetër enzime qe vepron mbi te njëjtin mekanizëm gjenetik te pigmentimit te lëkurës.
Deri me tani janë bere disa testime laboratorike edhe tek mostra lëkurë njeriu dhe është vene re një ngjyrosje ne baze te sasisë te substancës qe është aplikuar. Nxirja artificiale ka zgjatur për disa dite.
Sipas specialisteve, rëndësia potenciale e këtij studimi është sjellja e një strategjie te re mbrojtjeje te lëkurës dhe parandalimi kanceri. Lëkura jone është organi me i madh i trupit tone qe mund te preket nga sëmundja vdekjeprurëse dhe shumica e rasteve lidhen me ekspozimin ndaj rrezeve ultra- vjollce.
als_Latn als_Latn als_Latn als_Latn als_Latn als_Latn als_Latn als_Latn